Rossiya Shimoliy Koreyada rejimni o‘zgartirishga qarshi

Rossiya TIV rahbari Sergey Lavrovning ma'lum qilishicha, Moskva KXDRda rejimni o‘zgartirishga qarshi chiqmoqda. U bu haqda NBC News’ga bergan intervyusida ma'lum qildi.
«Biz rejimlar o‘zgarishiga, ular qayerda bo‘lmasin, ishonmaymiz», - deya KXDR bilan bog‘liq vaziyatga izoh bergan Sergey Lavrovning so‘zlarini keltiradi «Interfaks».
Rossiya TIV rahbarining ta'kidlashicha, rus harbiylarining obektiv ma'lumotiga ko‘ra, Pxenyan tomonidan yaqinda uchirilgan raketa qit'alararo bo‘lmagan.
Avvalroq AQSh o‘z fuqarolariga Shimoliy Koreyaga borishni taqiqlab qo‘ymoqchi ekani xabar qilingandi.